Kreftpasienter hvor kreftcellene har spredt seg til andre deler kroppen, også kjent som metastase, har generelt svært mye dårligere prognose enn andre kreftpasienter. Ved å bedre forstå adferden til disse cellene vil man bedre kunne behandle pasienter med spredning.
Forskerne ønsker å finne nye biomarkører og potensielle mål for ny og bedret behandling. De håper å finne mekanismer som kan være med på å bremse metastase hos pasienter med eggstokkreft ved å utforske adferden hos spesielt aggressive kreftceller som er assosiert med terapiresistens. Forskerne vil bruke et variert utvalg av cellebiologiske og genetiske metoder. Målet er å finne mekanismer for å hindre spredning hos pasienten og opprettholde respons på behandling.
Kreftforeningen støtter prosjektet med 7 977 000 kroner.
Prosjektet ledes av Kaisa Lehti, professor i celle- og molekylærbiologi ved Institutt for bioingeniørfag ved NTNU. Hun er i tillegg gruppeleder ved avdeling for mikrobiologi ved Karolinska Institutt i Sverige og er engasjert som deltids forskningsdirektør ved program for persontilpassede medisiner ved Universitetet i Helsinki, Finland. Dette er første gang Lehti mottar midler fra Kreftforeningen.